CELEX: 32018R1606
Language: hr
Date: 2018-10-25 00:00:00
Title: Provedbena uredba Vijeća (EU) 2018/1606 od 25. listopada 2018. o provedbi Uredbe (EU) 2017/1509 o mjerama ograničavanja protiv Demokratske Narodne Republike Koreje

26.10.2018   
               
               
                  HR
               
               
                  Službeni list Europske unije
               
               
                  L 268/20
               
            
         PROVEDBENA UREDBA VIJEĆA (EU) 2018/1606
         od 25. listopada 2018.
         o provedbi Uredbe (EU) 2017/1509 o mjerama ograničavanja protiv Demokratske Narodne Republike Koreje
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) 2017/1509 od 30. kolovoza 2017. o mjerama ograničavanja protiv Demokratske Narodne Republike Koreje i o stavljanju izvan snage Uredbe (EZ) br. 329/2007 (1), a posebno njezin članak 47. stavak 1.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 30. kolovoza 2017. donijelo Uredbu (EU) 2017/1509.
                  
               
                     (2)
                  
                  
                     Odbor Vijeća sigurnosti Ujedinjenih naroda („VSUN”), osnovan na temelju Rezolucije VSUN-a 1718 (2006), 16. listopada 2018. uvrstio je na popis tri plovila koja podliježu zabrani ulaska u luke i povlačenju zastave s plovila.
                  
               
                     (3)
                  
                  
                     Prilog XIV. Uredbi (EU) 2017/1509 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Prilog XIV. Uredbi (EU) 2017/1509 mijenja se kako je navedeno u Prilogu ovoj Uredbi.
         
         
            Članak 2.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. listopada 2018.
            
               
                  Za Vijeće
               
               
                  Predsjednica
               
               J. BOGNER-STRAUSS
            
         
         
            (1)  SL L 224, 31.8.2017., str. 1.
         
      
      
         
            PRILOG
            
               1)   
               U Prilogu XIV. Uredbi (EU) 2017/1509 pod naslovom „B. Plovila kojima je zabranjen ulazak u luke”, plovila navedena u nastavku dodaju se na popis plovila:
               
                            
                        
                        
                           Naziv plovila
                        
                        
                           Broj IMO
                        
                        
                           Datum uvrštenja na popis UN-a
                        
                     
                           „34.
                        
                        
                           
                              SHANG YUAN BAO
                           
                           Trgovački brod M/V SHANG YUAN BAO izvršio je 18. svibnja 2018. prijenos s broda na brod, vjerojatno nafte, s plovilom iz DNRK-a M/V PAEK MA koje je na popisu UN-a. Plovilo SHANG YUAN BAO izvršilo je i 2. lipnja 2018. prijenos s broda na brod, vjerojatno nafte, s plovilom iz DNRK-a MYONG RYU 1.
                        
                        
                           8126070
                        
                        
                           16.10.2018.
                        
                     
                           35.
                        
                        
                           
                              NEW REGENT
                           
                           Plovilo M/V NEW REGENT izvršilo je 7. srpnja 2018. prijenos s broda na brod, vjerojatno nafte, s tankerom iz DNRK-a KUM UN SAN 3.
                        
                        
                           8312497
                        
                        
                           16.10.2018.
                        
                     
                           36.
                        
                        
                           
                              KUM UN SAN 3
                           
                           Tanker iz DNRK-a KUM UN SAN 3 izvršio je 7. srpnja 2018. prijenos s broda na brod, vjerojatno nafte, s plovilom M/V NEW REGENT.
                        
                        
                           8705539
                        
                        
                           16.10.2018.”